মাগুরা
মাগুরা বাংলাদেশের দক্ষিণ-পশ্চিমাঞ্চলের মাগুরা জেলার নবগঙ্গা নদীর তীরে অবস্থিত একটি শহর। প্রশাসনিকভাবে শহরটি মাগুরা জেলা এবং মাগুরা সদর উপজেলার সদর। এটি খুলনা বিভাগের খুলনা, কুষ্টিয়া, যশোর পরে ৪র্থ বৃহত্তম শহর। এটি মাগুরা জেলার সবচেয়ে বড় এবং প্রধান শহর।আয়তনে এটি খুলনা বিভাগের সবচেয়ে বড় পৌরসভা। শহরটির সবচেয়ে নিকটবর্তী আন্তর্জাতিক এবং অভ্যন্তরীণ বিমানবন্দর যথাক্রমে শাহজালাল আন্তর্জাতিক বিমানবন্দর এবং যশোর বিমানবন্দর। বিভাগীয় শহর খুলনা থেকে মাগুরা শহরের দূরত্ব ৭৭ কি.মি.।